यह समस्या एक साथ दोनों हाथों में भी हो सकती है। इस रोग की सबसे खास बात यह है कि सबसे छोटी उंगली (कनिष्ठा) पर इसका कोई असर नहीं पड़ता। इस रोग से ग्रस्‍त व्‍यक्ति को हाथ में सूजन महसूस हो सकती है और हथेली से लेकर कुहनी तक दर्द भी हो सकता है। रात में या जब हाथ गर्म हो दर्द या सुन्नपन बढ़ जाता है। पीड़ित अपने हाथ में कमजोरी महसूस करने लगता है। व्‍यक्ति चीजों को आसानी से पकड़पाने में असमर्थ रहता है। चीजें उसके हाथ से छूटने लगती हैं। उसके लिए किसी चीज को उठा पाना बहुत मुश्किल हो जाता है। कुछ महिलाएं हर्मोंस में बदलाव की वजह से इस बीमारी की चपेट में आ सकती हैं।